Vulva

La vulva Prononçont asse-ben  et  d’aprés los patouesants. (que vint du latin VULVA « matrice ») est l’ensemblo des orgânos gènitâls de defôr a la femèla et pués a quârques femèles chiéz los mamifèros nèteyèros et marsupiâls.

Los noms vèrnâcllos por la vulva chiéz les femèles sont lo golèt  en savoyârd ou ben l’antiflla  en vâldoten, pendent que celi chiéz les bétyes est tot-adés la nèssence Prononçont étot  et  d’aprés los patouesants. en arpetan.

L’orgâno comprend en passent lo mont du pubis, les grantes potes, les petiôtes potes, lo cllitoris, l’aglland du cllitoris, lo bulbo du vèstibulo, lo vèstibulo vulvèro, lo miat urètrâl, lo golèt vaginâl, les gllandes de Bartolin et les gllandes de Skène. La vulva empâre lo vagin et endirèctament l’utèrus per ses potes vaginâles de dedens et de defôr. Los muscllos du planchiér pèlvien rempâront les estructures de la vulva ; d’ôtros muscllos du triangllo urogènitâl apôrtont étot sotin.

Les artères pudendâles assuront l’apôrt sanguin a la vulva, pendent que les vênes pudendâles de dedens drènont lo sang vênox en defôr de la vulva. Los vèsséls limfaticos transpôrtont la limfa en defôr de la vulva de vers los nuods limfaticos enguinâls. El est inèrvâye per lo nèrf pudendâl, lo nèrf pèriniâl, lo nèrf ilio-enguinâl et lors branches. La borrâ sanguina et los nèrfs de cél orgâno participont a l’èxcitacion sèxuèla, que sèrvét u mècanismo de reproduccion.

 Notes et rèferences 
 Notes 

 Vocabulèro 

 Rèferences 
  Rogiér Verèt, Dikchonéro Fransé - Savoyâ - Dictionnaire Français - Savoyard , 10 èdicion reviua et ôgmentâye, 2023, 3971 [→ golè].
  Èmê Chenâl et Rèmond Vôterin, Nouveau dictionnaire de patois valdôtain, 2 èdicion reviua et ôgmentâye, Quârt, Musumeci, 1997, 87 [→ antifl a, pl. e] et 1183 [→ nessence].

Catègorie:Orgâno
Catègorie:Aparèly reproductor